Diari Oficial de la Generalitat Valenciana


Sumari del DOGV 9110, del 18-06-2021 (2021/6854)

ORDRE 3/2021, de 15 de juny, de la Conselleria de Política Territorial, Obres Públiques i Mobilitat, per la qual s'esmenten les circulars, instruccions, resolucions o qualssevol altres disposicions, dictades per algun dels òrgans de la Conselleria de Política Territorial, Obres Públiques i Mobilitat i que tinguen per objecte ordenar la gestió administrativa en relació amb els requisits, procediments, terminis, informes, tràmits o qualsevol altre aspecte de les seues actuacions.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9110

Data del DOGV
:   18-06-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/6854


Data del document
:   15-06-2021

Organisme emissor
:   Conselleria de Política Territorial, Obres Públiques i Mobilitat

Tipus de document
:   Ordre

Descriptors 

:   * Conselleria de Política Territorial, Obres Públiques i Mobilitat
    * política de construcció
    * legislació
    * pla d'urbanisme
    * infraestructura urbana

ORDRE 3/2021, de 15 de juny, de la Conselleria de Política Territorial, Obres Públiques i Mobilitat, per la qual s'esmenten les circulars, instruccions, resolucions o qualssevol altres disposicions, dictades per algun dels òrgans de la Conselleria de Política Territorial, Obres Públiques i Mobilitat i que tinguen per objecte ordenar la gestió administrativa en relació amb els requisits, procediments, terminis, informes, tràmits o qualsevol altre aspecte de les seues actuacions. [2021/6854]  
La disposició addicional segona del Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la Covid-19, estableix en l'apartat 1 que en el termini de dos mesos des de la seua entrada en vigor cada departament del Consell aprovarà, mitjançant una ordre del seu titular, que es publicarà en el Diari Oficial de la Generalitat Valenciana i no tindrà la condició de disposició reglamentària, una relació de les circulars, instruccions, resolucions o qualssevol altres disposicions de rang inferior al d'ordre dictades per algun dels òrgans del departament, siga quina siga la seua forma i denominació i hagen sigut o no objecte de publicació, amb rang inferior al d'ordre de la conselleria, i que tinguen per objecte ordenar la gestió administrativa en relació amb els requisits, procediments, terminis, informes, tràmits o qualsevol altre aspecte de l'actuació de l'Administració en les matèries de la seua competència, i afegeix que totes les disposicions de rang i característiques assenyalades que no s'incloguen en la relació quedaran automàticament sense efecte una vegada transcorregut l'esmentat termini de dos mesos.  
  
Vist l'exposat, i en compliment del que s'estableix en l'apartat 1 de la disposició addicional segona del Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la Covid-19 reproduït,  
  
  
ORDENE  
  
Primer  
S'aprova la relació de circulars, instruccions, resolucions o qualssevol altres disposicions de rang inferior al d'ordre dictades en l'àmbit de les competències de la Conselleria de Política Territorial, Obres Públiques i Mobilitat, que tinguen per objecte ordenar la gestió administrativa en relació amb els requisits, procediments, terminis, informes, tràmits o qualsevol altre aspecte de l'actuació de l'Administració en les matèries de la seua competència, que consta en l'annex de la present ordre.  
La present ordre no afecta l'eficàcia de les delegacions de signatura i competència realitzades pels diferents òrgans d'aquesta Conselleria de Política Territorial, Obres Públiques i Mobilitat.  
  
Segon  
La relació esmentada es publicarà en el Diari Oficial de la Generalitat Valenciana i en la pàgina web de la Conselleria de Política Territorial, Obres Públiques i Mobilitat.  
  
València, 15 de juny de 2021  
  
El conseller de Política Territorial,  
Obres Públiques i Mobilitat  
ARCADI ESPAÑA GARCÍA  
  
  
  
ANNEX  
  
Centre directiu Matèria Data  
Conseller de Política Territorial, Obres Públiques i Mobilitat Instruccions relatives a l'aprovació de la guia d'aplicació del Pla d'acció territorial sobre prevenció del risc d'inundació de la Comunitat Valenciana (PATRICOVA).  
 08.10.2019  
Sotssecretaria Circular 1/2021 de gestió i tramitació de liquidació o devolució d'ingressos. 12.05.2021  
Sotssecretaria Circular relacionada amb la tramitació de queixes presentades per la ciutadania. 18.04.2017  
Sotssecretaria Nota informativa sobre enriquiments injustos. 24.01.2019  
Sotssecretaria Circular 1/2020 sobre necessitat de justificar mitjançant informe determinats aspectes en els expedients de contractació. 02.03.2020  
Sotssecretaria Nota informativa sobre propostes comptables. 25.03.2020  
Sotssecretaria Comunicació 01/2017 sobre les bases de preus a emprar en la redacció de projectes. 10.10.2017  
Sotssecretaria Comunicació 02/2017 sobre els estudis de seguretat i salut en la redacció de projectes. 24.10.2017  
Sotssecretaria Comunicació 01/2018 sobre la documentació a presentar en les certificacions finals d'obra i liquidacions en les obres. 08.02.2018  
Sotssecretaria Comunicació 01/2019 sobre la remissió de projectes i altra documentació per a la seua supervisió tècnica. 11.11.2019  
Sotssecretaria Comunicació 01/2021 sobre la documentació a presentar en les modificacions del contracte d'obra. 19.04.2021  
Sotssecretaria Comunicació 02/2021 sobre preus nous contradictoris article 242 LSCP.  
 19.04.2021  
Sotssecretaria Comunicació 03/2021 sobre emmagatzematge de projectes no supervisats en ALFRESCO. 21/04/21  
Direcció General d'Urbanisme Interpretació dels següents articles de LOTUP: 6.5, 24.2, 35.1.k), 37, 51.8. 53.4, 72, 92.1, 118, 23, 197.a), 204.2, 202.3.a).   
Direcció General de Política Territorial i Paisatge Directrius d'aplicació de la cartografia territorial dels sols crítics per a la recàrrega d'aqüífers a la Comunitat Valenciana. 15.06.2020  
Direcció General de Política Territorial i Paisatge Objectius de qualitat i instruccions tècniques per a l'ordenació i gestió dels paisatges de rellevància regional de la Comunitat Valenciana. 08.06.2021  
Direcció General de Política Territorial i Paisatge Guia metodològica Estudis de paisatge. 2012  
Direcció General de Política Territorial i Paisatge Criteris interpretatius de reutilització de l'arquitectura tradicional per a nous usos. 16.09.2019  
Direcció General de Política Territorial i Paisatge Necessitat d'estudi d'integració paisatgística en els projectes de decret per a la declaració de paratges naturals municipals. 05.10.2018  
Direcció General de Política Territorial i Paisatge Instrument de paisatge en la redacció de la secció cultural del catàleg de proteccions formulada de manera independent. 28.02.2020  
Direcció General de Política Territorial i Paisatge Delimitació de la infraestructura verda i la tramitació d'instruments de paisatge en l'elaboració i aprovació dels plans d'ordenació detallada. 28.04.2020  
Direcció General de Política Territorial i Paisatge Redacció d'instruments de paisatge en la tramitació dels procediments de declaració de situació individualitzada de minimització d'impacte territorial. 27.08.2020  
Direcció General de Política Territorial i Paisatge Aclariment de la Direcció General de Política Territorial i Paisatge en relació amb la suspensió acordada en la resolució de sotmetiment a participació pública i consulta del Pla d'acció territorial de l'àrea funcional de Castelló 06.11.2020  
Direcció General de Política Territorial i Paisatge Abast i aplicació del Catàleg de protecció del Pla d'acció territorial d'ordenació i dinamització de l'Horta de València (PATHV).  
 2019  
Direcció General de Política Territorial i Paisatge No necessitat de DIC per a la instal·lació d'una activitat en l'àmbit del Pla d'acció territorial d'ordenació i dinamització de l'Horta de València (PATHV). 2019  
Direcció General de Política Territorial i Paisatge Dubtes interpretatius generats a conseqüència de l'aprovació del Pla d'acció territorial d'ordenació i dinamització de l'Horta de València (PATHV). 21.11.2019  
Direcció General de Política Territorial i Paisatge Determinar l'abast, contingut i procediment per a la regularització d'activitats existents en l'àmbit del Pla d'acció territorial d'ordenació i dinamització de l'Horta de València (PATHV) de conformitat amb la disposició transitòria tercera del PATHV. 27.11.2019  
Direcció General de Política Territorial i Paisatge Aclariment de possibles dubtes interpretatius de la disposició transitòria primera del Decret 58/2018, de 4 de maig, d'aprovació del Pla d'acció territorial de la infraestructura verda del litoral de la Comunitat Valenciana (PATIVEL).  
 24.02.2020  
Director de l'Institut Cartogràfic Valencià Resolució del Pla de control de subvencions del programa de beques professionals. 22.10.2020